CENTRALEUROPA
"SLAGTERNE FRA UDGRAVNING FEM": OFRES FAMILIER FORDØMMER VOLD
- Hvad er der galt med ham? - Han har bare fået noget beroligende.
Hvad så, når det fortager sig? Er han farlig?
- Det er jeres problem nu. - Pis! Godt, før ham ind.
Kom nu. Hun skal til at holde sin tale.
- Hvad var dit navn, korporal? - Zubak.
Åh, hårde vokaler. Det er lige til at brække tungen på.
Hvad er fornavnet?
- Herbert. - Herbert.
Herbert Zubak. Det flyder bare.
Undskyld rodet. De skide håndværkere.
Jeg kan vel også bare skyde dem alle. Har du nogen gode ideer til det?
Davs, min ven.
Tag dig ikke af lugten af ammoniak.
De desinficerer for tredje gang på lige så mange måneder.
Tror du, der er åbent hus? Find dit hold nedenunder.
Den høje, skræmmende kvinde er Susan Goin, finansminister.
Den lave, lodne mand er dr. Kershaw, kanslerens livlæge.
Giv ham jakken på.
Hvad er det for et trækdyr? Han holder ikke en uge.
Sid ned.
Godt.
Goddag, derinde. Er du der?
Du skal vide, at jeg var meget imod valget af dig.
Du og din aftrækkerfinger har skabt et værre rod -
men kansleren insisterede, så derfor sidder du her.
- Har han skrevet under på alt, Agnes? - Ja, tidligere.
Godt. Nå, hvor skal jeg begynde?
Måske med fugt.
- Undskyld, hvad? - Gider du godt høre efter?
Hvor meget ved du? Sig mig, kan du overhovedet høre mig?
Jeg ved bare, jeg er blevet overflyttet.
Godt. For helvede altså ...
Sagen er, at vi har et problem. Nemlig sporer.
- Sporer? - Stachybotrys atra.
- Mykotoksiner. - Ret farlige allergener.
Kansleren fik øje på dem. Hun var selv læge engang, ved De nok?
De er årsag til stor bekymring, men vi inddæmmer selvfølgelig problemet.
Ja. Ja. Nej, nej.
Nej, vi arbejder på at inddæmme problemet.
Derfor renoverer vi paladset, river indmaden ud -
skraber det rent og så videre.
Forstår du problemets alvor, korporal Zubak?
Forstår du, at problemet er ægte for kansleren?
- Er hun i fare? - Ja, i temmelig stor fare.
Men nej, vi ordner det.
Er du klar til at tale med kansleren?
- Nu? - Ja, nu. Kom så.
Pust aldrig i hendes retning.
Bevar roen. Kast ikke op.
Kom ind.
- Korporal Zubak, fru kansler. - Ja. Tak, Susan.
Jeg beklager alle sikkerhedsforanstaltningerne.
- Er alt i orden? - Ja, chef.
Er De sikker?
Staben er meget forsigtig på mine vegne.
Og tænk ikke på folkene her. De er bare ved at rigge til.
- Jeg hører, De er fra Westgate. - Ja, chef.
Sukkerroernes land. Fantastisk sted.
Ikke rigtig, chef.
Og dine forældre?
De er døde.
Også mine. Gå!
Sid ned.
Det er ikke for at være ufølsom -
men ved du, hvorfor jeg valgte dig til opgaven?
- Nej, chef. - Jeg ville have en fra udgravning fem.
Nej. Du skal ikke skamme dig.
De demonstranter opførte sig som dyr. I soldater reagerede bare.
Det var rigtigt at sende jer ned i minen, uanset hvad kritikerne siger.
Det er ikke pænt af dem at kalde jer "Slagterne fra udgravning fem" -
men jeg kender sandheden.
Der er en god mand derinde, som fortjener kærlighed.
Tak, chef.
Jeg har den særeste fornemmelse af, at vi har mødtes før.
Som et deja-vu eller noget.
Eller som om vi har mødtes i en drøm. Har vi det?
Det tror jeg ikke, chef.
Har de forklaret, hvad opgaven går ud på?
Nej, chef.
Fint. Godt det samme.
Tro mig, de såkaldte eksperter ved mindre end almindelige fjolser som os. Op.
Dette er et hydrometer. Det måler luftfugtighed.
Med det kan du fortælle mig, om der er mug i nærheden.
Du skal følge mig overalt og måle. Er du med?
- Ja, det tror jeg, chef. - Godt.
Vi er som skabt for hinanden, ikke?
Lad os få dig ud.
Tak, chef.
Og korporal ...
Et yndefuldt sind. Stræb efter et yndefuldt sind.
Det skal jeg gøre. Tak.
Godt. Det var vist det hele.
Åh, nej. Det bruger vi ikke.
Faktisk må du på det kraftigste advare alle mod -
at give hånd til kansleren. Det er meget vigtigt.
Der var du fandeme heldig, slagter.
Kom.
Det kan tage år at rense paladset. Gud se i nåde til os.
Så er vi her. Dit nye hjem.
Du begynder i morgen tidlig.
Sæt dig ind i grundplanen og morgendagens skema.
Vi får nogen til at hente dine ting. Har du nogen?
Hallo, jeg har passet denne møgbunke hele mit liv, så ødelæg den ikke.
Og invester i noget fugtighedscreme.
Affugteren forvandler ens hud til en mumies røvhul.
SES VI I MINE DRØMME?
KANSLERENS TALE TIL NATIONEN
I morgen er det syv år siden -
at vi besejrede kansler Edward Keplinger og hans banditter -
i et frit og retfærdigt valg.
Det er denne sejr, vi fejrer.
Da jeg blev jeres kansler, gjorde jeg det med tungt hjerte.
Jeg vidste, det hårde arbejde med at nedbryde den fejlslagne stat -
ville tage al min tid og forhindre mig i at være ved jeres side -
og holde jer i hånden.
I skal dog vide, at I fylder mig med al den kærlighed, jeg har brug for.
Så jeg velsigner jer alle -
og jeg velsigner vores kærlighed. Altid.
EUROPA
Hallo?
Op med dig. Du har 20 minutter.
Glædelig sejrsdag, slagter.
Glædelig sejrsdag, Herbie. Kom så.
- Fik du lært plantegningen udenad? - Ja, det tror jeg.
Hun hader tvivl.
Skal du bruge et kort, din nar? Find dit sektionshold.
Hvis hun passerer dig, så hold vejret. Taler hun til dig, så hold dig for munden.
Spis halspastiller.
Hvis hun kan lugte mug, så sig, du også kan lugte det.
Hvordan gik det?
Hun sagde, pølsen lignede en bavianpik. Må kokkene spise den?
Ja, ja, bare vagterne ikke ser det. Hvordan er humøret?
- Fem ud af ti. - Hvor ti er bedst?
Kan det ikke være lige meget?
Kom og stil dig op ad væggen.
Kom nu.
Hallo? Det er enkelt.
Du går ved siden af hende og måler den relative luftfugtighed.
Hvad betyder det tal?
"Stil ingen spørgsmål, og se kvik ud."
"Ellers ender du som den sidste."
Luk døren op og gå ind foran mig.
- Hvordan går det? - Godt, chef.
Nej, min ven, jeg taler om luftfugtigheden.
Den er 31 procent.
Først drivhuset med hr. Laskin, chef for sikkerhedstjenesten.
Forbered dig på den Pandoras flyttekasse, vi kalder bureaukratiet.
Glædelig sejrsdag, frue.
Den er 41 procent.
Her er vores efterretninger på denne herlige morgen.
Mine kilder i planlægningskontoret -
mener, at finansminister Goin er ved at miste tålmodigheden -
i forhold til indgåelsen af aftalen om koboltpartnerskabet med USA.
Hvis De vælger at gå videre med aftalen -
vil amerikanerne nok kræve yderligere forsikringer -
på grund af usømmelighederne ved udgravning fem.
Videre til information fra paladset.
Der snakkes om Deres appetit -
og jeg har en påmindelse.
Deres mand taler med Vogue i dag. Jeg går ud fra, at vi skal overvåge?
Frue?
- Har du det bedre i dag? - Ja, chef.
- Er dit sind mere yndefuldt? - Det tror jeg, ja.
Gad vide, hvor vi var i går aftes?
- Undskyld? - Hvor var det sted, vi mødtes?
I aftes?
Ja, min elskede. Vores drøm. Kan du ikke huske det?
Sukkerroer.
Ja, nemlig. Sukkerroer.
De var skønne, ikke?
Hun er på vej op.
- Kjole? - Grøn.
Den skulle absolut være grøn, ikke?
Er De bange for en farve?
De er virkelig en klynkende vulva, hr. Schiff.
Hvad havde De regnet med? Hun har ikke set på mig i månedsvis.
De er bare heldig. Den højre hånd får tæsk.
Hun er ved at kølne over for sin yndling, Vor Frue af det skrumpende BNP?
Jalousi kommer af tvivl på eget værd, hr. Singer.
Nå da ...
Så er vi i gang.
Det er som at se en hund med lommeregner.
Vis hende ind, slagter.
Pebermyntepastiller, alle sammen. Overfladiske åndedrag, lukkede munde.
- Glædelig sejrsdag, frue. - Glædelig sejrsdag.
Lad os komme i gang.
Disse briefinger bør være korte.
Fortryllende. Blomsterne er virkelig fortryllende.
- Godt. Altså, Texas. Bio-Con. - Ja.
Direktøren Richard Kaiser sidder ved Deres bord i aften sammen med konen.
Og som De ved, ville det være ideelt, hvis vi kunne få afsluttet koboltaftalen.
- Du synes, jeg er langsom i optrækket. - Nej, nej, selvfølgelig ikke.
- Sig det bare. - Vi har hårdt brug for investeringer.
Jeg behøver vel ikke minde Dem om, at De engang støttede aftalen fuldt ud.
Måske har jeg skiftet mening.
Eller træder jeg dig dermed over de små fusser?
Nej, men vores økonomiske vækst stilner af, og vi må finde en anden ...
Det sender et pissedårligt signal! Som om jeg er en holdt kvinde.
Giver jeg en fremmed magt minerettigheder, virker jeg svag.
Helt enig. Vi har altid holdt fast på en høj grad af selvforsyning.
Hvis vi lader USA bruge vores ressourcer i deres Teslaer og pc'er -
går vi den anden vej.
Med al respekt for hr. Singers ekspertise udi kommunikation -
så ønsker folket vækst.
Nå, ved du, hvad folket vil have, Susan?
Kan du høre dem grynte fra dit landsted?
Frue, læg fakta og tal til side.
Det afgørende er, at jo før aftalen kommer i hus -
des før kan vi investere i vores topprioriteter.
Såsom at gøre paladset sikkert.
Gøre luften omkring Dem sikker.
Gøre Dem sikker.
Ja.
Nå ...
Lad os se, hvad der sker.
Foran. Foran mig nu.
Ikke for tæt på. Hold afstand.
Vær forsigtig herinde.
Sørg for, han holder poterne for sig selv.
Fugt.
Det er 21 procent.
Værsgo. Banale blomster til sejrsdag.
Hør her, far. Jeg vil ikke føle mig dum over at fejre dagen, hvis du tror det.
Jeg ved, du altid har hadet fester, men det gør jeg ikke, så fint.
Og enhver pige elsker at have en undskyldning for at klæde sig pænt på.
Folket elsker det. De elsker mig. Meget mere end de nogensinde elskede dig.
Måske var det derfor, jeg blev kansler, og du aldrig kom i nærheden af det.
Har du tænkt på det, dit gamle fjols?
Du har fået pletter nu. Det er nyt.
Måske er der alligevel en plet at sætte på dig. Fik du den? Sjovt.
Hylende morsomt. Nå. Var det det? Er vi færdige? Ja?
Godt. Tillykke, tillykke.
En dyb indånding mere, tak.
Det er værre denne uge. Fugtigheden stiger igen. Jeg vidste det.
- Slap af, frue. - Jeg vidste det.
Jeg kan ikke slappe af, når der er mug overalt.
Som De ved -
med den AAT-mangel, De har arvet fra Deres far -
er De i højrisikogruppen for lungesygdomme.
Jeg kan dog forsikre Dem om, at vi gør alt ...
Ikke nok.
Jeg kan stadig lugte rådden luft i alle rum.
- Mine piller. - Senere. Før festmiddagen.
Ilt på 90 procent, under tryk.
Skru op!
Vi elsker bladet, og vi elsker Amerika.
- Der har altid været et stærkt bånd. - Absolut.
Jeg er selv franskmand, selvom mit hjem er, hvor Elena er.
Men vi samarbejder gerne med vore NATO-venner -
der deler vores frihedstrang.
- Ja. Emnet frihed ... - Lad os tale om det.
Ifølge Amnesty International udøver Deres kones regering -
"intens fysisk og elektronisk overvågning af private borgere."
Er det ikke lidt tungt til et modeblad?
Men De har ret. Vi tager spredning af misinformation meget alvorligt -
så i den forstand ...
- Ja, men i forhold til ... - Men overvågning? Nej.
Men De må da indrømme, at De holder godt øje med befolkningen.
Det gør Deres land også, men nej.
Ægte demokrati sker ikke fra den ene dag til den anden.
Vi er tættere på nu end nogensinde før.
Og rapporterne om uro i minerne?
Ja. Problemerne med udgravning fem.
Det var en isoleret hændelse -
en enkelt koboltmine, hvor de blev lidt gale i skralden.
Men jeg vil gerne dreje samtalen tilbage -
til min nationale poesi-NGO -
som med ...
Får du dem til at slås, skat?
- Ja. - Godt.
Kom ind.
Forretten til sejrsmiddagen.
Vi er færdige.
Nej, ingen laks. Nej, laks er ydmyge.
Vi har brug for robust mad.
Kød, ingen vildt. Lam. Noget i den stil. Du finder ud af det.
Oskar, hold op med det.
Gå med din mor, min engel. Husk at tage dine epilepsipiller.
- Hvordan ser jeg ud? - Perfekt.
Endnu en festmiddag.
Det er udmattende.
At holde gode miner til slet spil og smile af deres løgne.
Slubre suppe, som jeg hellere ville hælde ud over deres kranier.
Også mig, chef.
- Kunne du tænke dig det? - I den grad, chef.
Du bliver hos mig i aften, ikke?
Holder du fugtigheden og deres beskidte luft væk fra mig?
Jeg vil gøre alt, hvad De ønsker.
Godt. Du er en god mand.
God dreng.
Hold op!
Har du sat affugtere på alle borde?
Ja, mein Führer.
Hjemmebesøg senere, når drengen sover?
Ikke i aften. Der er for meget oprydning.
- Som du vil, missekat. - Hold op med at kalde mig det.
Når hun ankommer, så giv hende nummeret. Diskret.
Hvis hun har en krise, så følg hende ud på gangen.
Der står iltmaskiner, men det skal gøres diskret.
Godt.
Hr. Kaiser, Emil er landets største forretningsmand.
De kan stole på ham.
Infrastrukturen i koboltsektoren er snart af højeste industristandard.
Er massakren i udgravning fem også af højeste industristandard?
Det blev blæst voldsomt op. Det var bare nogle brodne kar.
Tolv døde?
Kan I ikke sende nogle bedre signaler? Det Hvide Hus skal helst ikke -
læse om drabene i Washington Post.
Naturligvis.
- Nå, lad os høre. Hvorfor gjorde du det? - Hvad?
Det nytter ikke at skjule det for mig. Jeg finder alligevel ud af det.
Jeg ved ikke, hvad De taler om.
Nogle siger, at minearbejderne i udgravning fem slet ikke gjorde oprør.
De var trætte af den forgiftede luft og det beskidte vand -
så de protesterede, og I militærdrenge gik i panik og åbnede ild.
Men gik I nu også i panik? Eller nød I det?
Mine sejrrige venner -
lad os sende tankerne syv år tilbage til råddenskaben i vort lands inderste.
Vi var et knækket folk.
Vi ved, hvem der knækkede os.
Den tidligere kansler, Edward Keplinger.
Den rotte med sine kumpaner af nymarxistiske røvere.
Han fik os til at føle os håbløse.
Indtil vi så hendes ansigt.
Den unge læge fra Rinnburg med de strålende øjne.
Hun tog det parti, faderen grundlagde, og forvandlede det til et monster.
Hun tævede Keplinger.
Hun jog ham ud på landet, hvor han stadig slikker sine sår.
Så slut jer til mig. Det gælder også vores nye amerikanske venner -
og lad os skåle for Elena Vernham.
Skål for kansleren!
Hvor er det dejligt at se jer. I ser fantastiske ud.
Det ville skære mig i hjertet.
Nej, I skal blive. Det synes Nicky også. Min mand, Nicholas Vernham!
Nej, hvor kunne vi? I betyder meget for mig.
Det er vi. Vi må fortsætte for evigt.
Hvordan kunne vi afslutte det på denne måde?
Når morgendagen kommer, og vi begge fortryder ...
I må ikke forlade mig nu.
Mine damer og herrer, tak. Mange tak.
Hvor er I søde.
Nicky, se, de rejser sig. Jeg tror, jeg begynder at græde.
- Du milde. - Du ser godt ud.
- Var det godt nok? - Skønt.
- Sikker? - Ja da.
Dybe vejrtrækninger.
Vidunderligt, frue.
- Tak. Ih, mange tak. - Vidunderligt.
Hej. Mange tak.
- Du godeste, hr. Kaiser. - Fru Kaiser.
- Det glæder mig. - Ikke røre.
Undskyld mig. Det er ...
En fornøjelse at møde Dem, hr. Kaiser, og Deres kære kone.
Goddag. Lad os endelig sætte os ned.
- Luftfugtigheden er 40 procent. - Det var alt. Mange tak.
- Luftfugtighed? - Det er bare en fjollet vits.
- Skulle vi have taget regnfrakker med? - Nej.
Jeg beklager. Min kone og jeg spiser ikke kød. Kun fisk.
De må tilgive stabens fejl.
Hvordan mødtes De og kansleren?
Vi mødtes på medicinstudiet i Paris.
Jeg havde kone og barn, men Elena er meget overbevisende.
Det kan jeg forestille mig.
Desværre rejste hun hjem for at gå ind i politik -
så jeg tog hjem til min familie.
Så fik hun den ide, at ægteskab ville hjælpe hende i valgkampen -
så hun bad mig fri, og det gjorde jeg.
Jeg forlod min familie i Paris for altid og har ikke set dem siden.
Og her er vi så, lykkelige til vores dages ende.
- Vi er meget glade for Paris. - Undskyld mig et øjeblik.
Må jeg lige tale med dig?
Gå herhen. Kom så. Hurtigt.
Se på mig, tak. Er du så glad? Hvad?
Nu tror de, jeg er skør. Du har givet dem en fordel.
Jeg står derude alene og kæmper for mit land -
og du har fået mig til at virke latterlig i amerikanernes øjne.
Jeg er på ingen måde latterlig, din dumme møgfisse.
Undskyld.
Vend pistolen mod dig selv næste gang.
Stik den i munden, din dumme ko.
Nå, vi bør tale sammen.
- Men lad os spise først. - Klart.
Jeg talte med nogle fra deres stab tidligere.
De er her ikke nu, vel? Nu taler De med mig.
Jeg hørte, De var en hård nød at knække.
Det er fint, men hvad er De bekymret for?
Lidt uro blandt arbejdere? Et vakkelvornt maskineri?
Det er småting. Se på, hvad vi er.
Vi er en ung centraleuropæisk republik -
der er parat til at tage moderne virksomhedsstyring til sig.
Vi er parate til at vokse med jer.
Det vigtige er, at vi elsker Amerika.
Vi elsker vores venskab og vil gerne have, at det bliver endnu tættere.
Vi har kobolten. I betaler for miner og raffinaderier.
Det er et perfekt partnerskab.
Eller I kan holde Kinas pik, mens de pisser på jeres sko -
og holder jer som gidsler ved deres korrupte forsyningslinjer.
Godt så.
30 procent af minerettighederne som aftalt.
Godt.
Så lad os gøre det.
Men jeg vil have lovning på, at vi kan nå op på 51.
51 procent?
Det er standard i en aftalestruktur som denne.
At man med tiden får aktiemajoriteten. Sådan gør man. Bare rolig.
Bare så jeg er sikker på, jeg har forstået det:
Hvis jeg ville gøre noget med vores kobolt -
ville jeg så først skulle bede om Deres tilladelse?
Den ville De få. Vi vil være mere end rimelige.
Den er 31.
Ikke ham.
Vent her.
- Jeg vil ikke se ham igen. - Javel.
Det lykkedes Agnes at beskytte dig.
Jeg havde sendt noget frisk løvemad til zoo.
Du er ikke længere kanslerens personlige vandtroldmand.
Du er nu nattefugtighedsvagt på residensetagen.
Ved du, hvad det betyder?
Det betyder, at du vifter med din dims på gangene fra midnat til kl. 6.00.
Du ser aldrig kanslerens ansigt igen. Nyd det, slagter.
- Jeg prøvede at hjælpe. - Ligesom du hjalp ved udgravning fem.
Bare slå dig selv ihjel.
Westgate-skrald.
Begå dog selvmord. Dræb dig selv!
Ubrugelige klump kød.
Bare dræb dig selv.
Pis! Pis! Pis!
Det er i orden.
Jeg ved godt, du er bange.
Vi kan begge være bange.
Vi kommer gennem det sammen.
- Hvad sker der? - Vi har samme udgangspunkt, du og jeg.
Det er derfor, vi bliver gode venner, min elskede.
Chef!
Død! Død! Død!
Jeg indåndede ham! Jeg indåndede ham!
Ud, ud, ud!
Jeg fik hans ånde ned i lungerne!
Læg hende i stolen. Giv mig Deres hænder.
Jeg indåndede ham!
Ud! Ud!
Hjælp mig. Hjælp mig!
Bliv ved.
TO UGER SENERE
Hvad laver du her?
De havde brug for flere hænder til den store mikrobejagt.
Har du savnet mig, missekat?
Hold op med at kalde mig det.
Hvad hører folk udenfor?
Kun det, statspressen fortæller dem.
Kansleren nyder en velfortjent ferie i bjergene.
Ja, vanviddets bjerge.
To uger uden en offentlig optræden. Folk må vide, der foregår noget.
Hvordan har drengen det?
Han har det fint. Han spørger efter hende.
Hvor er den gamle tøs?
Det må guderne vide. Ingen har set hende bortset fra ...
Det her vil hjælpe Deres krop med at kæmpe.
Det er solsikkete, som min mor plejede at lave.
Den hader gift.
Ja?
Jeg vil gerne se hende.
- Venter hun Dem? - Jeg er hendes mand.
Venter hun Dem?
Man må forvente, at ens mand kommer ind i et rum.
Det er okay, min elskede.
- Min elskede. - Hej, Nicky.
Jeg har savnet dig, Lenny.
Minister Goin og dr. Kershaw vil tale om de umiddelbare planer.
Måske skader det ikke at snakke.
- Han har pletter nu. - Hvad mener du?
Flere pletter. Har du set dem?
- Hvem har, min elskede? - Ham. Nedenunder.
I ansigtet.
Der er gået et år nu, min elskede. Det er sikkert normalt.
Nej. Det er det, vi har makeup til.
Jeg burde ikke skulle se pletterne.
Lenny, tror du måske, det er på tide at lade ham gå?
Hold op.
Det har jeg gjort. Bare hold op.
Kan du huske vores første nat i Rue Racine?
Du gik ud på gaden, og alle biler standsede.
Du spiste, hvad du ville. Der erobrede du mig.
Du var ikke bange for noget.
Det er stadig dig, min elskede.
Jeg har altid været sådan, som jeg er nu.
Du kunne bare ikke se mig endnu.
Sig, at jeg kan møde dem kl. 12.00.
Fru kansler, De ser godt ud.
Vi håber, De har fået det bedre. Det har været noget af et chok.
I høj grad.
Forfærdelige uger.
Det, der skete, var utænkeligt.
Et tilfælde. En galning.
En tidligere koboltminearbejder, der blev bygningsarbejder.
Meget syg i hovedet.
Men der tages alle forholdsregler for at sikre, at det aldrig sker igen.
Absolut ikke. Aldrig igen.
Frue, vi er nødt til at se det i øjnene.
Paladset er uegnet som bolig for Dem.
Det er en kendsgerning.
Her er problemet.
Vi kan ikke risikere flere sikkerhedsbrud, så renoveringen må vente.
- Uden tvivl. - Det betyder selvfølgelig ...
Den giftighed, De opdagede i væggene, vil forblive.
De ville være fanget i en petriskål.
Det nødvendiggør en slags flytning ud på landet -
hvis De godkender det.
Mens De kommer Dem -
må visse regeringsfunktioner stadig fungere her.
Så jeg selv og et udvalgt personale -
bliver i hovedstaden for at føre tilsyn med disse funktioner.
Kun vigtige opgaver som nu at indgå koboltaftalen.
Frue, vi kunne ikke redde Deres far fra hans svigtende lunger.
Men det er ikke for sent at redde Dem.
Tak, begge to.
- I kan gå. - Hvil Dem godt, frue.
Korporal, sid ned.
Nej. Kom og sæt dig ved siden af mig.
- Ved du, hvorfor du er her? - Nej.
Du er her, fordi du er et nul.
Det er ikke en fornærmelse. Det er bare et faktum.
Du er ikke nogen.
Og det betyder, jeg kan stole på dig, ikke?
Jo, chef.
Du er også den eneste -
der kan fortælle mig, hvad alle nullerne vil have.
Se på mig.
Du elsker mig, ikke?
- Jo. - Kan du sige det?
- Jeg elsker Dem. - Ja.
Hvis du elsker mig, så sig det ærligt.
Hvad vil du gerne have, der sker nu?
Sig det.
De var i min drøm i nat, og jeg var i Deres.
De bad mig knuse alle, der gør Dem svag.
De har skåret nosserne af os, chef, og nu griner de ad os.
Fordi De danser for udenlandske kontanter som en skide bjørn i cirkus.
Det siger alle derude.
De kan ikke høre det, men det passer.
Amerika behandler os, som om vi er deres koloni.
Så hvad gør de? De pisser på os dagen lang.
De vil have, De mislykkes.
Det gælder den økonomikælling -
og det gælder den fede grisedoktor, der siger, De er syg.
Skulle De være syg? Det er noget pis!
Noget af det er sandt.
Der er noget i bygningen, der tager livet af Dem.
Men det er ikke dette lort eller det her.
Det er dem! Se på mig.
De gør Dem til krøbling, fordi De har noget, de aldrig kan få.
En skide drøm.
Jeg ville elske at smadre deres ansigter for evigt.
Et yndefuldt sind.
En, to, tre, fire. Jeg erklærer tommelkrig.
Kæmp, kæmp, kæmp!
Nej! Det er taktik!
Det var en taktik. Nicky, så du det?
Lad os prøve igen. Se mig i øjnene. Jeg er ved at vinde.
En, to, tre, fire. Jeg erklærer tommelkrig.
Kæmp, kæmp, kæmp!
Der fik jeg dig!
Bedst ud af tre. Kæmp!
Nej. Du er en værre en.
Kære venner.
For et par uger siden konspirerede en af mine topministre -
og vigtige medlemmer af min husholdning -
med en udenlandsk støttet femtekolonne om at snigmyrde mig, mens jeg sov.
Slip mig! Slip mig!
I det sidste år har disse individer svækket vores økonomi -
vores regering og endda mit immunsystem -
med hjælp fra fremmede magter.
Derfor udsteder jeg i dag en bekendtgørelse om -
at betale vores gæld, afvise amerikanske investorer -
og vænne landet fra dets syge afhængighed af NATO's patter.
Min mand og jeg er dybt rørte -
over den store kærlighed og støtte, vi har set landet over i denne uge.
Det er folkets sande ånd.
I er det bankende hjerte. I er sjælen i alt.
I er den brønd, jeg drikker af for at få styrke til at besejre vores fjender.
I skal ikke suges ind i den dekadence og giftighed -
der emmer fra Amerika og dets stedfortrædere verden over.
I årevis har vi lidt, så de kunne opbygge den globale orden i deres billede.
De har ydet materiel hjælp til korrupte udenlandske regimer.
De har begået og tilskyndet massemord -
og ført deres kapitalistiske krig per stedfortræder i alle verdenshjørner!
De har sagt til os andre:
"Spil med, sid ordentligt, gør, som vi siger, og betal prisen."
Det er på tide at sige, at nok er nok.
Vi vil ikke længere være en del af deres brutalitetsarv.
Vi vil ikke længere lide under deres grådighed.
Det er på tide at vise Amerika og verden, præcis hvad vi er værd.
Jeg velsigner jer alle, og jeg velsigner vores kærlighed.
Oversat af: Neel Rocco